《赠王稚川之南雍 其二》
明代·黄廷用

夜雨清斋曾对榻，论交久矣惬襟期。台衡他日占各世，山斗于今重得师。

春色平分千里外，风流远陋六朝时。悬知南国多桃李，朵朵烟含璧水滋。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。